পশ্চিমবঙ্গের ভূগোল
তিস্তা নদীর পশ্চিম দিকের পার্বত্য অঞ্চলে দুইটি পর্বতশিরা দেখা যায়, এরা হল সিংগালীলা শৈলশিরা এবং দার্জিলিং-মহালধিরাম শৈলশিরা । সিংগালিলা শৈলশিরা নেপাল ও দার্জিলিং  সিমান্তে অবস্থিত থেকে পশ্চিমবঙ্গের দার্জিলিং জেলাকে নেপাল থেকে বিচ্ছিন্ন করেছে । সিংগালিলার চারটি উল্লেখযোগ্য পর্বতশৃঙ্গ হল ফালুট, সান্দাকফু, টংলু ও সবরগ্রাম ।  ফালুট পর্বতশৃঙ্গের উচ্চতা ৩,৫৯৫ মি. , সান্দাকফু পর্বতশৃঙ্গের উচ্চতা ৩,৬৩৬ মি., টংলু পর্বতশৃঙ্গের উচ্চতা ৩,০৩৬ মি., ও সবরগ্রাম পর্বতশৃঙ্গের উচ্চতা ৩,৫৪৩ মি. । সান্দাকফু পশ্চিমবঙ্গের উচ্চতম শৃঙ্গ । দার্জিলিং-কার্শিয়াং পর্বতমালার উল্লেখযোগ্য শৃঙ্গ হল টাইগার হিল । টাইগার হিলের উচ্চতা ২,৫৬৭মি. ।
দামভান্দ পর্বত
দামভান্দ পর্বত () উত্তর ইরানে তেহরান শহরের কাছে অবস্থিত একটি সক্রিয় আগ্নেয়গিরি। সমুদ্র সমতল থেকে এর উচ্চতা ৫,৬৭০ মিটার। এটি এলবুর্জ পর্বতমালার সর্বোচ্চ শৃঙ্গ এবং এশিয়া মহাদেশের সর্বোচ্চ আগ্নেয়গিরি। পর্বতশৃঙ্গটি কোণকাকৃতির এবং এর জ্বালামুখ এখনও অপরিবর্তিত রয়েছে। পর্বতটির পাদদেশে অনেক উষ্ম পানির ঝর্ণা আছে, যার অর্থ এর ভেতর এখনও বেশ উত্তপ্ত। ১৮৩৭ সালে ইউরোপীয় অভিযাত্রী ডব্লিউ টেইলর টমসন এটির শীর্ষে প্রথম আরোহণ করেন। দামভান্দ শহরের কাছেই অবস্থিত দামভান্দ শহর একটি জনপ্রিয় গ্রীষ্মকালীন অবকাশ যাপন কেন্দ্র।